b"\n_START_ARTICLE_\nBane (Batman)\n_START_SECTION_\nPrva publikacija\n_START_PARAGRAPH_\nBane je bil ustvarjen kot osrednji zlo\xc4\x8dinec v zgodbi Knightfall. Pvi\xc4\x8d pa se je pojavil v zgodbi Vengeance of Bane, v katero ga je vklju\xc4\x8dil Chuck Dixon, upodobil pa ga je Graham Nolan. Del ustvarjalne ekipe je bil tudi Doug Moench, ni pa znano kdo je ustvaril kateri del Batmanovega nasprotnika._NEWLINE_Denny O'Neil, znan po knji\xc5\xbeni adaptaciji Knightfall, je tudi pripomogel k ustvarjanju lika, saj je v nekaterih \xc5\xa1tevilkah Batmana ustvaril Baneov rojstni kraj in drogo znano kot Venom, od katere je Bane odvisen. O'Neil ja hkrati tudi predstavil Baneov odnos do droge, ki je tako zasvojitev kot \xc5\xa1ibkost, katero krivi za njegove prvotne poraze.\n_START_SECTION_\nIzvor in prva sre\xc4\x8danja z Batmanom\n_START_PARAGRAPH_\nBane se je rodil na fiktivnem otoku Santa Prisca. Njegov o\xc4\x8de, Edmund Dorrance, je bil revolucionar, ki je pobegnil oblastem, ki so zato odlo\xc4\x8dile, da bo otrok odslu\xc5\xbeil njegovo kazen. Bane tako pre\xc5\xbeivi otro\xc5\xa1tvo in del odraslega \xc5\xbeivljenja v nehumanem zaporni\xc5\xa1kem okolju zapora imenovanega Pe\xc3\xb1a Dura (Trdi kamen). Kot nadarjenemu mladeni\xc4\x8du mu ni te\xc5\xbeko razviti izrednih sposobnosti. Prebere toliko knjig, kolikor lahko dobi, za telo pa poskrbi v zaporni\xc5\xa1ki telovadnici. Kljub vsemu tudi dobi mnoge u\xc4\x8ditelje, od brezbri\xc5\xbenih zapornikov do starega jezuitskega duhovnika, ki mu je nudil klasi\xc4\x8dno izobrazbo._NEWLINE_Bane se kmalu povzpne na sam vrh hierarhije med zaporniki Pe\xc3\xb1a Dura. To opazijo zaporni\xc5\xa1ke oblasti opazile ter ga prisilijo, da postane poskusni zaj\xc4\x8dek za novo drogo, imenovano Venom, ki je pobila dosedanje izbrance. Droga ga skoraj ubije, a kmalu so vidne izbolj\xc5\xa1ave v fizi\xc4\x8dni mo\xc4\x8di. Bane uporablja drogo kot stimulant, da lahko premaga svoje sovra\xc5\xbenike, a jo mora jemati vsakih 12 ur, da ne podle\xc5\xbee smrtno nevarnim stranskim u\xc4\x8dinkom._NEWLINE_Kmalu po prvotnih poskusih Bane pobegne iz zapora ter se napoti v Gotham City, kjer \xc5\xbeeli uni\xc4\x8diti Batmana, o katerem je sli\xc5\xa1al mnogo zgodb, ko je bil zapornik. Batmanu zlomi hrbet, ter s tem prisili njegov alter ego, Brucea Waynea, da dodeli vlogo Temnega viteza nadomestniku Jeanu Valleyu, ki Banea na koncu zgodbe Knightfall tudi premaga._NEWLINE_Bane se po Knightfallu odvadi odvisnosti od Venoma in se kmalu ponovno spopade s pravim Batmanom ter ga tudi tokrat premaga.\n_START_SECTION_\nFilmi in risanke\n_START_PARAGRAPH_\nBane se je prvi\xc4\x8d pojavil v animirani obliki v nagrajeni risani seriji Batman: The Animated Series, v kateri so njegovi motivi za uni\xc4\x8denje Batmana nekoliko druga\xc4\x8dni kot v izvirnih zgodbah. Deluje namre\xc4\x8d kot najeti pla\xc4\x8danec, ki ga najame mafijski \xc5\xa1ef Rupert Thorne. V epizodi naslovljeni Bane lahko vidimo mnogo referenc na strip Knightfall. V risani seriji mu glas posoja igralec Henry Silva, ki ga upodablja z mo\xc4\x8dnim \xc5\xa1panskim naglasom._NEWLINE_Nekoliko druga\xc4\x8dna razli\xc4\x8dica Banea se pojavi v risani seriji The Batman, kjer ga prav tako najamejo mafijski \xc5\xa1efi. Glas mu posodijo trije igralci v naslednjem vrstnem redu: Joaquim de Almeida, Ron Perlman ter nato Clancy Brown._NEWLINE_Pojavi se tudi nekajkrat v celove\xc4\x8dernih animiranih filmih in drugih risanih serijah._NEWLINE_Bolj odmevna je nedvomno upodobitev v filmu Batman and Robin, kjer ima celo ime Antonio Diego, upodobil pa ga je Michael Reid MacKay. Ta razli\xc4\x8dica je najbolj nepriljubljena in najbolj nezvesta izvirniku, saj gre za brezglavega neinteligentnega silaka. V filmu The Dark Knight Rises ga je zaigral Tom Hardy. Upodobljen je kot krut in neusmiljen terorist, ki mu maska slu\xc5\xbei za dovod posebnega anestetika, ki ga ohranja pri \xc5\xbeivljenju s tem, da mu laj\xc5\xa1a bole\xc4\x8dine, ki jih trpi zaradi mo\xc4\x8dnih po\xc5\xa1kodb.\n_START_SECTION_\nVideoigre\n_START_PARAGRAPH_\nBane se pojavi v mnogih videoigrah, ki temeljijo na zgodbi o Batmanu. Prvi\xc4\x8d se je pojavil v videoigri Batman & Robin(leta 1998), narejeni po istoimenskem filmu._NEWLINE_Pojavi se tudi kot igralen lik v igri Lego Batman. Ima manj\xc5\xa1o vlogo v igri Batman: Arkham Asylum ter v njenem nadaljevanju Batman: Arkham City, kjer pa je za\xc4\x8dasen Batmanov pajda\xc5\xa1._NEWLINE_Pojavil se je \xc5\xa1e v igrah Batman: Chaos in Gotham ter Batman: Rise of Sin Tzu."